Sydämen kuiskaus: Joulukalenteri luukku 15.
Jos nyt ihan totta puhutaan, en ole kovinkaan innokas joulukorttien näpertelijä. Ajatuksen tasolla saatan suunnitella vaikka miten yksityiskohtaisia ja näyttäviä kortteja, mutta lopulta teen vaan jotain yksinkertaista kauhealla kiireellä.
Tässä olisi nyt kuitenkin sellainen pienellä vaivalla valmistuva joulukortti, jonka tekeminen onnistuu ilman sen ihmeempiä välineitä. Kortti sai ideansa joulunpunaisista puolukoista, joille vihreät lehdet luovat kontrastia. ♥
punaista ja vihreää kartonkia
Leikkaa ja taittele kartongista haluamasi kokoinen kortti. Kasta lyijykynän ''kumipää'' maaliin ja painele valkoisia ympyröitä kartongille. Anna kuivua rauhassa.
Leikkaa vihreästä kartongista lehtiä ja liimaa kortin reunoille. Piirrä halutessasi ruskealla tussilla oksia varvuille.